പച്ചക്കറി, ചിക്കന് വില കുറയുന്നു മീന് വില മേലേയ്ക്ക് കോട്ടയം: ഡീസല്വില നൂറുകടന്നെങ്കിലും പച്ചക്കറി വിലയില് വലിയ കയറ്റമില്ല. ചിക്കന് വിലയിലും കുറവുണ്ടായി. എന്നാല് മീന് വില കൂടി. കഴിഞ്ഞ ആഴ്ച വരെ കൂടി നിന്ന പച്ചക്കറി വിലയാണ് ഇപ്പോള് കുറയുന്നത്. മറ്റു സംസ്ഥാനങ്ങളിലെ മഴ മൂലം പച്ചക്കറി വരവ് കുറഞ്ഞതിനാല് കഴിഞ്ഞ ആഴ്ച വരെ വിലയില് വര്ദ്ധനവ് ഉണ്ടായിരുന്നു . ഇപ്പോള് വിളവെടുപ്പും പൂര്ത്തിയായതോടെ വില കുറയുകയാണ്. സവാളയ്ക്ക് കഴിഞ്ഞ ആഴ്ച 60 രൂപവരെയുണ്ടായിരുന്നിടത്ത് ഇപ്പോള് 38 രൂപയാണ്. ഏറെക്കാലമായി 20 രൂപയില് നിന്നിരുന്ന തക്കാളിവില കഴിഞ്ഞ ആഴ്ച 60 രൂപയിലെത്തിയിരുന്നു . ഇപ്പോള് 30 ആയി. നൂറിനടുത്തെത്തിയ കാരറ്റ് വിലയിലും ചെറിയ കുറവുണ്ടായി. 80 രൂപയായിരുന്ന ഉള്ളി ഇന്നലെ 60 രൂപയ്ക്കാണ് വിറ്റത്. കിഴങ്ങ് വില ഇരട്ടിയോളം വര്ദ്ധിച്ച് 40 രൂപയില് എത്തിയിരുന്നു, അതും കുറഞ്ഞു. മൈസൂര്, കോയമ്ബത്തൂര്, മേട്ടുപാളയം, തേനി തുടങ്ങിയിടങ്ങളില് നിന്നാണ് ജില്ലയില് പച്ചക്കറി കൂടുതലായെത്തുന്നത്. ചിക്കന്വിലയില് കുറവ് കഴിഞ്ഞ ആഴ്ച 150 രൂപ കടന്ന ചിക്കന് 125 ആയി. നവരാത്രി ദിനങ്ങളെ തുടര്ന്നാണ് ഈ വിലക്കുറവ്. എന്നാല്, മീന് വിലയില് വര്ദ്ധനവാണുണ്ടായത്. മത്തിക്ക് 240 രൂപയായി. കിളിയ്ക്കും അയലയ്ക്കും 300 മുതല് 500 രൂപ വരെ കൊടുക്കണം. കരിമീനിന് 600 രൂപയും.